ປາກິສຖານ ຈະຂໍອຸທອນ ຕໍ່ການປະກັນໂຕ ຜູ້ຕ້ອງສົງໄສ ໃນການໂຈມຕີ ທີ່ເມືອງມູມໄບ 
​ໄອ​ຍະ​ການ​ພິ​ເສດ​ຂອງປາກິສຖານ ຈະ​ຂໍ​ອຸທອນ​ໄປ​ຍັງ​ສານ​ສູງ ​ເພື່ອ​ໃຫ້​ຍົກ​ເລີກ​ ການ​ປະກັນ​ໂຕ​ ທີ່​ໄດ້​ອະ​ນຸຍາດ​ໃຫ້​ແກ່ ທ້າວ Zaki-ur-RahmanLakhvi ໄປແລ້ວນັ້ນ.
ໄອຍະການປາກິສຖານຄົນໜຶ່ງ ກ່າວວ່າ ລັດຖະບານ ຈະພະຍາ ຍາມຖອນການປະກັນໂຕ ທີ່ໄດ້ອະນຸມັດໄປແລ້ວນັ້ນ ໃຫ້ແກ່ ຜູ້ຕ້ອງສົງໄສ ຫຼັກຜູ້ໜຶ່ງ ໃນການໂຈມຕີກໍ່ການຮ້າຍຢູ່ນະຄອນ ມູມໄບຂອງອິນເດຍ ໄອຍະການພິເສດຂອງລັດຖະບານ ທ່ານ Abu Zar Peerzada ກ່າວວ່າ ທ່ານຈະຂໍອຸທອນໄປຍັງສານສູງ ເພື່ອໃຫ້ຍົກເລີກການ ປະກັນໂຕທີ່ໄດ້ອະນຸຍາດໃຫ້ແກ່ ທ້າວ Zaki-ur-Rahman Lakhvi ໃນວັນພະຫັດວານນີ້ ໂດຍສານຕໍ່ຕ້ານການກໍ່ການຮ້າຍ ໄອຍະການດັ່ງກ່າວ ເວົ້າວ່າ ໃນຂະນະນີ້ ທ້າວ Lakhvi ຍັງບໍ່ໄດ້ ຖືກປ່ອຍໂຕ ອອກຈາກຄຸກເທື່ອ ທ້າວ Lakhvi ໄດ້ຖືກກ່າວຫາວ່າ ເປັນຫົວໜ້າໃຫຍ່ວາງແຜນ ການບຸກຈູ່ໂຈມໄລຍະ 60 ຊົ່ວໂມງຢູ່ເຂດການຄ້າຫຼັກຂອງອິດເດຍ ໃນປີ 2008 ຜ່ານມາ ທີ່ໄດ້ເຮັດໃຫ້ມີຜູ້ເສຍຊີວິດ ເຖິງ 166 ຄົນ ໃນລະຫວ່າງການບຸກເຂົ້າຢຶດນັ້ນ ມືປືນ 10 ຄົນໄດ້ໂຈມຕີ ໂຮງແຮມຫລູຫລາຫຼາຍແຫ່ງ ຮ້ານອາຫານທີ່ມີຄວາມນິຍົມຊົມຊອບ ສະຖານີລົດໄຟ ແລະສູນວັດທະນະທຳຂອງຊາວຢິວ ອິນເດຍໄດ້ສະແດງປະຕິກິລິຍາ ດ້ວຍຄວາມໂກດແຄນ ຕໍ່ຂ່າວຄາວທີ່ວ່າ ຜູ້ຕ້ອງສົງໄສຫຼັກ ໃນຄະດີດັ່ງກ່າວ ຈະຖືກປ່ອຍໂຕນັ້ນ ໂຄສົກ ກະຊວງການຕ່າງປະເທດອິເດຍ ທ່ານ Syed Akbaruddin ໄດ້ເອີ້ນການຕັດສິນ ດັ່ງກ່າວວ່າ ເປັນການ  ຕໍ່ຄວາມໝັ້ນໝາຍຂອງປາກິສຖານ ທີ່ຈະຕໍ່ສູ້ກັບ ພວກຮົວຮຸນແຮງນັ້ນ